laion/Wikipedia-Exotic huggingface dataset:
მაფეკინგის ალყა

მაფეკინგის ალყა (ინგლ. The Siege of Mafeking) — ბურების მეორე ომის ერთ-ერთი ყველაზე მნიშვნელოვანი ბრძოლა. გაიმართა სამხრეთ აფრიკის რესპუბლიკაში. ალყა გაგრძელდა 217 დღე, 1899 წლის ოქტომბრიდან 1900 წლის მაისამდე. ამ ალყამ ცნობილი გახადა რობერტ ბადენ-პაუელი, სკაუტების მოძრაობის დამაარსებელი. ვიკისაწყობში არის გვერდი თემაზე: მაფეკინგის ალყა The Siege of Mafeking[მკვდარი ბმული] Original reports from The Times Trooper William Fuller's Mafeking diary McGonagall on the Relief of Mafeking
ოპერაცია ჩასტისი

ოპერაცია „ჩასტისი“ (ინგლ. Operation Chastise) — 1943 წლის 17 მაისს გერმანიის კაშხლებზე თავდასხმის კოდური სახელწოდება. სამეფო სამხედრო-საჰაერო ძალების ესკადრილიამ მხტუნავი ბომბები გამოიყენა. თავდასხმის შედეგად მდინარე ედერზე მდებარე მიონეს კაშხალი ნაწილობრივ დაინგრა, რამაც გამოიწვია რურის ხეობის სოფლების დატბორვა. ზორპეს კაშხალმა შედარებით მცირე დაზიანება მიიღო. Official site of the Royal Air Force about Operation Chastise დაარქივებული 2007-01-08 საიტზე Wayback Machine. Site with details of the raids, full crew listing, links to present day 617 Sqn and much more დაარქივებული 2008-05-11 საიტზე Wayback Machine. Online Dambusters exhibition at the UK National Archives Secrets of the Dead: Bombing Nazi Dams დაარქივებული 2014-03-28 საიტზე Wayback Machine. and their link page დაარქივებული 2014-03-28 საიტზე Wayback Machine.
Rajaz

Rajaz — ინგლისური პროგრესული როკ-ჯგუფ Camel-ის მეცამეტე სტუდიური ალბომი. გამოვიდა 1999 წელს. დისკი გამოსცა ლეიბლმა Camel Productions. Three Wishes (ენდრიუ ლატიმერი) – 6:58 Lost And Found (სიუზან ჰუვერი, ლატიმერი) – 5:38 The Final Encore (ლატიმერი) – 8:07 Rajaz (ჰუვერი, ლატიმერი) – 8:15 Shout (ჰუვერი, ლატიმერი) – 5:15 Straight To My Heart (ლატიმერი) – 6:23 Sahara (ლატიმერი) – 6:44 Lawrence (ჰუვერი, ლატიმერი) – 10:46 ↑ Rajaz - Camel | AllMusic. allmusic.com (2011). ციტირების თარიღი: 11 July 2011. ↑ Schoenmakers, Remco. (2007)DPRP CD Reviews - 1999 - Volume 15. dprp.net. დაარქივებულია ორიგინალიდან — 13 მარტი 2016. ციტირების თარიღი: 11 July 2011.
A Nod and a Wink

A Nod and a Wink — ინგლისური პროგრესული როკ-ჯგუფ Camel-ის მეთოთხმეტე და დღეისთვის უკანასკნელი სტუდიური ალბომი. გამოვიდა 2002 წლის ივლისში, ლეიბლზე Camel Productions. ალბომი ეძღვნება პიტერ ბერდენსის ხსოვნას, რომელიც 2002 წლის იანვარში გარდაიცვალა. ↑ A Nod and a Wink - Camel | AllMusic. allmusic.com (2011). ციტირების თარიღი: 10 ივლისი 2011.
პოპრადი

პოპრადი (სლოვაკ. Poprad, გერმ. Deutschendorf, უნგრ. Poprád) — ქალაქი აღმოსავლეთ სლოვაკეთში. მდებარეობს მაღალი ტატრების მთისძირში, მდინარე პოპრადის ნაპირზე, ზღვის დონიდან 672 სიმაღლეზე. 2006 წლის მოსახლეობის აღწერით ქალაქში ცხოვრობდა 55,042 ადამიანი. არის ღირსშესანიშნავი ობიექტები. რეგიონული სატრანსპორტო ცენტრია. ადგილობრივ წარმოებაში მნიშვნელოვან ადგილს იკავებს ხე-ტყის დამზადება. განვითარებულია კვების მრეწველობა, არის ლუდის ქარხანა. პოპრადი სარკინიგზო და საავტომობილო გზების კვანძია. ქალაქის სიახლოვეს მდებარეობს ევროპაში ყველაზე მაღალმთიანი აეროპორტი პოპრად-ტატრები. პოპრადი — სტატია ენციკლოპედია ბრიტანიკიდან (ინგლისური)
პორტუგალიელები

პორტუგალიელები — ხალხი, პორტუგალიის ძირითადი მოსახლენი (9,8 მლნ). სახელები: თვითწოდება - Portugueses; ფრანგულად - Portugais. საერთო რაოდენობა: 13,44 მლნ. ენა: პორტუგალიური. მორწმუნეები: ძირითადად კათოლიკეები.
არამატერიალური აქტივების ამორტიზაცია

არამატერიალური აქტივების ამორტიზაცია — არამატერიალური აქტივების გეგმაზომიერი შემცირების აღირიცხვა. იქიდან გამომდინარე რომ არამატერიალური აქტივები გრძელვადიან აქტივთა ჯგუფში გადის, მისი მოხმარების ვადის გამო, ამიტომ მის შესაძენად გადახდილი თანხა ჯერ აისახება არამატერიალური აქტივის თვითღირებულების ანგარიშზე (2500) ხოლო შემდეგ ამორტიზაციის აკუმილირებით (2600) მცირდება მისი მნიშვნელობა ბალანსში. არამატერიალური აქტივების ამორტიზაცია ზუსტად იგივე მეთოდებს მოიცავს, როგორსაც ძირითადი საშუალების ცვეთა. "მთავარი ბუღალტერი". №1, 2007 წ. "ბუღალტრული აღიცხვა" ა. ხორავა, ნ. კვატაშიძე, ნ. სრესელი, ზ. გოგრიჭიანი. 2008 წ. "ფინანსური ანგარიშგების საერთაშორისო სტანდარტების გამოყენება" რ. ძაძამია. თბილისი. 2008
ისრაფილ ჯინჭარაძე

ისრაფილ ქემალის ძე ჯინჭარაძე (დ. 26 აპრილი, 1916, სოფ. მახინჯაური, ბათუმის ოლქი, რუსეთის იმპერია (ამჟამად ხელვაჩაურის მუნიციპალიტეტი, აჭარა) — გ. 15 ოქტომბერი, 1943) — წითელი არმიის უმცროსი ლეიტენანტი, დიდი სამამულო ომის მონაწილე, საბჭოთა კავშირის გმირი (1944). ისრაფილ ქემალის ძე ჯინჭარაძე დაიბადა 1916 წლის 13 აპრილს სოფელ მახინჯაურში (ამჟამად სოფელი ხელვაჩაურის მუნიციპალიტეტში, აჭარაში) გლეხის ოჯახში. მიიღო საშუალო განათლება. 1939 წელს ჯინჭარაძე გაწვეულ იქნა წითელ არმიაში. 1941 წელს დაასრულა ბალაშოვსკის სამხედრო საავიაციო სკოლა. 1943 წლიდან — დიდი სამამულო ომის ფრონტზე. მონაწილეობდა კურსკის ბრძოლაში, ასრულებდა რამდენიმე საბრძოლო გაფრენას დღეში. 1943 წლისთვის უმცროსი ლეიტენანტი ისრაფილ ქემალის ძე ჯინჭარაძე მე-5 საჰაერო არმიის 1-ი მოიერიშე ავიაკორპუსის 266-ე ავიადივიზიის 673-ე მოიერიშე ავიაშენაერთის უფროსი მფრინავი იყო. იმ დროისათვის მან შეასრულა 92 საბრძოლო გაფრენა, დიდი რაოდენობით გაანადგურა მოწინააღმდეგის ცოცხალი ძალა და საბრძოლო ტექნიკა. 1943 წლის 15 ოქტომბერს მოწინააღმდეგის პოზიციების მორიგი ბომბარდირებისას ჯინჭარაძე იქნა ჩამოგდებული და დაიღუპა. დაკრძალულია სოფელ პრავობერეჟნოეში ზემოდნეპროპეტროვსკის რაიონში, დნეპროპეტროვსკი მხარე, უკრაინის სსრ ძმათა სასაფლაოზე. 1944 წლის 4 თებერვალს სსრკ-ს უმაღლესი საბჭოს ბრძანებულებით „საბრძოლო დავალებების სამაგალითო შესრულებისთვის ფრონტზე გერმანელი დამპყრობლების წინააღმდეგ ბრძოლისას და ამ დროს გამოვლენილი სიმამაცისა და გმირობისათვის“ სიკვდილის შემდეგ მიენიჭა საბჭოთა კავშირის გმირის მაღალი წოდება, ასევე დაჯილდოებულ იქნა: ლენინის ორდენით, სამამულო ომის 1-ი ხარისხის ორდენით და წითელი ვარსკვლავის ორდენით. ჯინჭარაძის ბიუსტი დგას მის მშობლიურ სოფელში, მის სახელს ატარებს ამავე სოფლის სკოლა, ქუჩა და მოედანი. ასევე ჯინჭარაძის პატივსაცემად მის სახელს ატარებს ქუჩა ქალაქ ბათუმში. Герои Советского Союза: Краткий биографический словарь / Пред. ред. коллегии И. Н. Шкадов. — М.: Воениздат, 1987. — Т. 1 /Абаев — Любичев/. — 911 с. — 100 000 экз. — ISBN отс., Рег. № в РКП 87-95382 Калинин В. В., Макаренко Д. Г. Герои подвигов на Харьковщине. — Харьков, 1970. ავტორთა კოლექტივი. აკადემიკოს ნ. ბერძენიშვილის საერთო რედაქციით. მათ ასახელეს საბჭოთა სამშობლო (საბჭოთა კავშირის გმირები საქართველოდან). / საქართველოს სსრ მეცნიერებათა აკადემია. ივ. ჯავახიშვილის სახელობის ისტორიის ინსტიტუტი. გამომცემლობა ”საბჭოთა საქართველო” თბილისი - 1964 Цкитишвили К. В., Чинчилакашвили Т. Г. Герои Советского Союза из Грузии. Тб, 1981 ↑ Указ Президиума Верховного Совета СССР «О присвоении звания Героя Советского Союза офицерскому составу военно-воздушных сил Красной Армии» от 4 февраля 1944 года // Ведомости Верховного Совета Союза Советских Социалистических Республик : газета. — 1944. — 17 февраля (№ 10 (270)). — С. 1
სენტ-ჰელენზი

სენტ-ჰელენზი (ინგლ. Mount Saint Helens; კაუიცის ხალხთა შორის ცნობილია როგორც ლავეტლატლა, ხოლო ლუვიტის სახელით ცნობილია კლიკიტატებს შორის) — აქტიური სტრატოვულკანი, აშშ-ში, ვაშინგტონის შტატში. მდებარეობს ქალაქ სიეტლიდან სამხრეთით, 154 კმ-ში, ხოლო ქალაქ პორტლენდიდან ჩრდილო-აღმოსავლეთით, 80 კმ-ში. სახელი ეწოდა ბრიტანელი დიპლომატის ბარონ სენტ-ჰელენზის პატივსაცემად, რომელიც იყო მოგზაურის ჯორჯ ვანკუვერის მეგობარი, რომელმაც XVIII საუკუნის ბოლოს აწარმოა ამ რაიონის კვლევა. სწორედ, ვანკუვერის ინიციატივით ეწოდა ვულკანს ბრიტანელი დიპლომატის სახელი. სენტ-ჰელენზი მდებარეობს კასკადოვან ქედზე, რომელიც წარმოადგენს კასკადოვანი ვულკანური ჯაჭვის ნაწილს. ცნობილია ვულკანური ფერფლითა და პიროკლასტური ნაკადებით. ვულკანის სიმაღლეა 2550 მ, ხოლო შეფარდებითი სიმაღლე 1404 მ აღწევს. ყველაზე სასიკვდილო და ეკონომიკურად გამანადგურებელი ვულკანური მოვლენა ამერიკის შეერთებულ შტატებში სწორედ ვულკან სენტ-ჰელენზის სახელთანაა დაკავშირებული. კატასტროფული ამოფრქვევა მოხდა 1980 წლის 18 მაისს, რომლის შედეგად დაიღუპა 57 ადამიანი, დაინგრა 250 სახლ-კარი, 47 ხიდი, რკინიგზის 24 კილომეტრიანი და გზატკეცილის 298 კილომეტრიანი მონაკვეთი. გარდა ამისა, ათასობით ცხოველი დაიღუპა. გვერდითი აფეთქების შედეგად, დაახლოებით 500 კმ² ფართობზე ამოგლეჯილი იყო ხეები. რიხტერის 5.1 სკალით მომხდარ მიწისძვრას მოჰყვა ვულკანის ამოფრქვევა, რომლის შედეგად ვულკანის სიმაღლე 2950 მ-იდან დაეცა ამჟამინდელ 2550 მ ნიშნულამდე. მიწისძვრას თან ახლდა მასიური ნამტვრევებიანი მეწყერი, რომლის მოცულობამ 2,9 კმ³ შეადგინა. 1982 წლის 27 აგვისტოს, რონალდ რეიგანის ინიციატივით 1980 წელს მომხდარ ამოფრქვევასთან დაკავშირებით ვულკანის გარშემო შეიქმნა სენტ-ჰელენზის ეროვნული ვულკანური მონუმენტი, რომლის ფართობია 445 კმ². ისევე როგორც კასკადოვანი მთების სხვა ვულკანები სენტ-ჰელენზიც დიდი ვულკანური კონუსია, რომელიც აგებულია ლავური ქანებით, პემზითა და სხვა. გვხვდება აგრეთვე ბაზალტებისა და ანდეზიტების ფენები. სენტ-ჰელენზი 1980 წლის ამოფრქვევის შედეგად ნაწილობრივ დაინგრა. ამოფრქვევები ხდებოდა 1986 წლამდე, ხოლო ვულკანური გუმბათი დროგამოშვებით ზრდას განიცდიდა კრატერში. სეისმურ აქტიურობას ადგილი ჰქონდა აგრეთვე 1989-1991 წწ. და 1995-1998 წწ. შორის. პირველი ასვლა განახორციელა ტომას დრაიერმა 1853 წელს. შეგიძლიათ იხილოთ მედიაფაილები თემაზე „სენტ-ჰელენზი“ ვიკისაწყობში. სენტ-ჰელენზი — სტატია ენციკლოპედია ბრიტანიკიდან (ინგლისური) სენტ-ჰელენზი — გლობალური ვულკანიზმის პროგრამა დაარქივებული 2014-02-03 საიტზე Wayback Machine. (ინგლისური)
ინვესტიცია

ინვესტიცია (ლათ. Investire - შემოსვა) — კაპიტალის დაბანდება ეკონომიკურ საქმიანობაში მოგებისა და სოციალური ეფექტის მიღების მიზნით. ინვესტიციების უმრავლესობა წარმოადგენს ფინანსურ უფლებებს (ფინანსური ინვესტიციები). არსებობს ასევე მატერიალური სახის ინვესტიციები (რეალური ინვესტიციები), უძრავ ქონებაში და თეზავრაციის ობიექტებში. ძირითადი ანგარიშები: დამატებითი ანგარიშები: ინვესტიციების შეძენა: დ. 1300 - მოკლევადიანი ინვესტიციები ან დ. 2400 - გრძელვადიანი ინვესტიციები კ. 1110/1210 - ფული ინვესტიციების გაყიდვა: დ. 1110/1210 - ფული კ. 1300 - მოკლევადიანი ინვესტიციები ან კ. 2400 - გრძელვადიანი ინვესტიციები და კ. 8196 - შემოსავალი ინვესტიციების გაყიდვიდან ან დ. 8296 - ზარალი ინვესტიციების გაყიდვიდან ინვესტიციების გადაფასება: მოკლევადიანი ინვესტიციის აფასება აფასება დ. 1315 - ვაჭრობისთვის გამიზნული ინვესტიციები კ. 8195 - შემოსავალი ინვესტიციების ღირებულების ცვლილებიდან მოკლევადიანი ინვესტიციის აფასება ჩამოფასება დ. 8295 - ზარალი ინვესტიციების ღირებულების გაუფასურებიდან კ. 1315 - ვაჭრობისთვის გამიზნული ინვესტიციები გრძელევადიანი ინვესტიციის აფასება აფასება დ. 1315 - ვაჭრობისთვის გამიზნული ინვესტიციები კ. 5495 - ინვესტიციების გადაფასების რეზერვი გრძელევადიანი ინვესტიციის აფასება ჩამოფასება დ. 8295 - ზარალი ინვესტიციების ღირებულების გაუფასურებიდან კ. 1315 - ვაჭრობისთვის გამიზნული ინვესტიციები ინვესტიციების რეკლასიფიკაცია: დ. 2418 - გასაყიდად რეკლასიფიცირებული გრძელვადიანი ინვესტიციები კ. 2400 - გრძელვადიანი ინვესტიციები „მთავარი ბუღალტერი“. №1, 2007 წ. „ბუღალტრული აღიცხვა“ ა. ხორავა, ნ. კვატაშიძე, ნ. სრესელი, ზ. გოგრიჭიანი. 2008 წ. „ფინანსური ანგარიშგების საერთაშორისო სტანდარტების გამოყენება“ რ. ძაძამია. თბილისი. 2008
ბიძინა ავალიშვილი

ბიძინა გიორგის ძე ავალიშვილი (დ. 30 აგვისტო, 1922, თბილისი — გ. 2002) — ქართველი მოქანდაკე. საქართველოს სსრ-ის დამსახურებული მხატვარი (1962). 1947 წელს დაამთავრა თბილისის სამხატვრო აკადემია (იაკობ ნიკოლაძის კლასი). ქართველ მოქანდაკეთაგან პირველმა გამოიყენა მასალად ხე. მის შემოქმედებაში დიდი ადგილი უჭირავს ქართული კულტურის მოღვაწეთა პორტრეტებს. ნამუშევრები: ვაჟა-ფშაველას (ქვა, 1948, დუშეთი), მირზა გელოვანის (მარმარილო, 1963, თიანეთი), ვასილ ბარნოვი ს (მარმარილო, 1967, კოდა) ძეგლები. ალექსანდრე ყაზბეგის (ხე, 1947), გალაკტიონ ტაბიძის (ბრინჯაო, მთაწმინდის პანთეონი, 1968), ვაჟა-ფშაველას (ხე, 1955), ფიროსმანის (ბრინჯაო, 1962-1963) პორტრეტები. ქართული საბჭოთა ენციკლოპედია, ტ. 1, თბ., 1975. — გვ. 114. ბიძინა ავალიშვილი — საქართველოს ბიოგრაფიული ლექსიკონი
Von (ალბომი)

Von (ისლ. ˈvɔːn, იმედი) — ისლანდიური პოსტ-როკ ჯგუფ Sigur Rós-ის სადებიუტო სტუდიური ალბომი. იგი გამოვიდა 1997 წელს. ალბომის ჩაწერამ ხანგრძლივი პერიოდი მოიცვა და შედეგად მიღებული ჩანაწერი განსხვავდება თავდაპირველი ვერსიებისგან. ჯგუფს ჰქონდა გადაწყვეტილი საბოლოო ვერსიაზე უარის თქმა და ყველაფერის ხელმეორედ დაწყება, მაგრამ საბოლოოდ დათანხმდა არსებული ვარიანტის გამოცემაზე. ვინაიდან სტუდია დაქირავებული იყო და ჯგუფმა გადააჭარბა დროის მოცემულ ზღვარს, სანაცვლოდ მისმა წევრებმა შეღებეს სტუდიის კედლები. * ქართული თარგმანები არ არის ოფიციალური, ისევე, როგორც ინგლისურენოვანი, რაც მითითებულია ორიგინალურ ინგლისურენოვან სტატიაში. ↑ http://www.metacritic.com/music/von ↑ https://www.allmusic.com/album/r477409 ↑ Sam Ubl. (30 November 2004) Sigur Rós: Von. pitchforkmedia.com. Pitchfork Media. დაარქივებულია ორიგინალიდან — 19 ნოემბერი 2011. ციტირების თარიღი: 3 October 2011. ↑ (July 2009) ↑ http://www.musicomh.com/albums/sigur-ros-5_0509.htm ↑ Gardner, Noel F. (June 2009). "Sigur Ros – Von." Rock Sound (123): 84. ↑ Alexander Tudor. (22 April 2009) Sigur Rós - Von. drownedinsound.com. Drowned in Sound. დაარქივებულია ორიგინალიდან — 2 აპრილი 2015. ციტირების თარიღი: 12 მაისი 2014. ↑ sigur rós - trivia. sigur-ros.co.uk. ↑ sigur rós - lyrics. sigur-ros.co.uk. დაარქივებულია ორიგინალიდან — 25 მაისი 2013. ციტირების თარიღი: 18 December 2011.
ნანკინი

ნანკინი, ნანძინი (სიტყვასიტყვით — სამხრეთი დედაქალაქი) — ქალაქი ჩინეთში, მდინარე იანძის მარჯვენა ნაპირზე. ქვეყნის დიდი ეკონომიკური და კულტურული ცენტრი. ძიანსუს პროვინციის ადმინისტრაციული ცენტრი. 2012 წლის მოსახლეობის აღწერის მიხედვით ქალაქში ცხოვრობდა 8,161,800 ადამიანი. მნიშვნელოვანი სატრანსპორტო კვანძია. სამდინარო ნავსადგური, სადაც შედიან საზღვაო გემებიც. ნანკინი დაარსდა ძველი წელთაღრიცხვის 472 წელს, ცნობილია სხვადასხვა სახელწოდებით — ძინლინი, მოლინი, ძიანიე, ძიანკანი, ძიანინი და სხვა. III საუკუნიდან იყო რამდენიმე დიდი ფეოდალური სამეფოს დედაქალაქი (1368-იდან 1421 წლამდე). 1421 წლიდან 1911 წლამდე ძიანანის სამეფისნაცვლოს ცენტრი. 1853 წლის მარტიდან 1864 წლამდე ეწოდებოდა ტიანძინი („ციური დედაქალაქი“) და იყო ტაიპინის სახელმწიფოს დედაქალაქი. 1911-1913 წლებში სინხაის რევოლუციის ერთ-ერთი მთავარი ცენტრი, 1911 წლის დეკემბრის ბოლოდან 1912 წლის აპრილამდე სუნ იატსენის რესპუბლიკის მთავრობის რეზიდენცია, ჩინეთის რესპუბლიკის დედაქალაქია. 1912 წლის აპრილიდან 1927 წლამდე — ძიანსუს პორვინციის ადმინისტრაციული ცენტრი, ჩან კაიშის კონტრრევოლუციური გადატრიალების შემდეგ (1927 წლის 12 აპრილი) ჩინეთის დედაქალაქი. 1937 წლის დეკემბერს მიიტაცეს იაპონელმა ოკუპანტებმა. 1946 წლიდან 1949 წლამდე კვლავ ჩინეთის რესპუბლიკის მთავრობის ადგილსამყოფელია. 1949 წლის 23 აპრილს გომინდანელებისაგან გაათავისუფლა ეროვნულ-განმათავისუფლებელმა არმიამ. ნანკინი განაშენიანებულია თავისუფალი დაგეგმარებით. აღმოსავლეთ ნაწილში რეგულარული გეგმით გაშენებული „იმპერატორთა ქალაქია“ (XIV-XV საუკუნეები), არქიტექტურული ძეგლებია: მონასტერ ცისიასის ქვის პაგოდა შელიტა (X საუკუნე), „ულიანდიანი“ (აგურის „უკოჭებო ტაძარი“, 1398) ლინგუსის მონასტერში, მინის ეპოქის ქალაქის კედლის ნაწილი (XIV-XVII საუკუნეები), ლიანის დინასტიის (502-557) იმპერატორთა და ჯუ იუანჯანის (IV საუკუნე) სამარხები, სუნ იატსენის აკლდამა (1926-1929 წლები). შეგიძლიათ იხილოთ მედიაფაილები თემაზე „ნანკინი“ ვიკისაწყობში. ნანკინი — სტატია დიდი რუსული ენციკლოპედიიდან (რუსული) ნანკინი — სტატია ენციკლოპედია ბრიტანიკიდან (ინგლისური)
ფილიმონის მიმართ ეპისტოლე

ფილიმონის მიმართ ეპისტოლე – პავლე მოციქულის 14 ეპისტოლიდან ერთ–ერთი. ეპისტოლეთა რიგით ჩამონათვალში მას ბოლო, მე–13 ადგილი უკავია. ეპისტოლე შედგება მხოლოდ ერთი თავისაგან. იგი მიმართულია ქრისტიანული თემის ერთ-ერთ წევრის, ფილიმონის მიმართ. პავლემ ეპისტოლე ფილიმონს გაუგზავნა მისი ყოფილი მონის – ონისიმეს ხელით, რომელიც ფილიმონს გაექცა. ონისიმე რომში მოინათლა საპყრობილეში მყოფი მოციქულის ხელით და ახლა უკან ბრუნდებოდა პატრონთან. ეპისტოლე შეიცავს თხოვნას, რომ ფილიმონმა აპატიოს ონისიმეს დანაშაული და მიიღოს იგი, როგორც ქრისტესმიერი ძმა. ამასთანავე, პავლე მოციქული თავის თავზე იღებს ვალის გადახდას, თუ კი ონისიმეს რაიმე მართებს პატრონის. ამ ეპისტოლეში ჩანს, რომ რწმენასა და სიყვარულს შეუძლია შეაერთოს ის, რაც ცოდვამ გათიშა. ეპისტოლეში ჩანს მოციქულის თავაზიანობა, თავმდაბლობა და ქრისტიანული ძმათმოყვარეობა ფილიმონის და მისი ეკლესიის სამწყსოს მიმართ. პავლე აუწყებს, რომ მომავალში, შესაძლოა, ის თავად ეწვიოს კიდეც ფილიმონს და ასევე სიყვარულით გადასცემს მოკითხვას სხვა მორწმუნეებისგან, კერძოდ, ეპიფრასის, მარკოზის, არისტარქეს, დემასის და ლუკასგან, რომლებიც მის თანაშემწეებს წარმოადგენენ. ეპისტოლენი წმინდისა მოციქულისა პავლესნი პავლე მოციქული ახალი აღთქმა ქ. ძოწენიძისა და კ. დანელიასი, პავლენი (პავლეს ეპისტოლეთა ქართული ვერსიები), თბილისი, 1974, გვ. 3-65. ახალი აღთქმა. ფილემონის მიმართ ეპისტოლე ფილიმონის მიმართ ეპისტოლე დაარქივებული 2016-03-04 საიტზე Wayback Machine. პავლე მოციქულის ეპისტოლე ფილიმონის მიმართ აუდიო–ვერსია
ვალდებულებები (კრედიტორული დავალიანება)

ვალდებულებები (კრედიტორული დავალიანება) - საწარმოს მიმდინარე პერიოდის მოვალეობაა, რომელიც წარმოიქმნება წარსული სამეურნეო მოვლენების შედეგად და რომლის შესრულება გულისხმობს საწარმოს ეკონომიკურ სარგებელში განივთებული რესურსების გასვლას საწარმოდან. ძირითადი ანგარიშების მუხლები: დამატებითი ანგარიშები: ქვემოთ მოყვანილია, ვალდებულებების წარმოქმნის ყველა შესაძლო ვარიანტი მათი ბუღალტრული გატარებებით. "მთავარი ბუღალტერი". №1, 2007 წ. "ბუღალტრული აღიცხვა" ა. ხორავა, ნ. კვატაშიძე, ნ. სრესელი, ზ. გოგრიჭიანი. 2008 წ. "ფინანსური ანგარიშგების საერთაშორისო სტანდარტების გამოყენება" რ. ძაძამია. თბილისი. 2008
RC4WD

RC4WD — მწარმოებელი და დისტრიბუტორი რადიოკონტროლირებადი მოდელის წილების, სატრანსპორტო საშუალებების და აღჭურვილობებისა. იგი დაარსდა 2001 წელს სან-ფრანცისკოს ყურის ტერიტორიაზე. მათი პროდუქცია შერჩეული იქნა ნასას მიერ და გამოჩნდა მსოფლიოს მრავალი ქვეყნის ტელეარხსა და ბეჭდურ მედიაში. კომპანია აწარმოებს ნაწილებს ყველაზე სწრაფი, ელემენტების წყაროთი აღჭურვილ რადიოკონტროლირებად მანქანებს. RC4WD დაარსდა აშშ-ის კალიფორნიის შტატში, სან-ფრანცისკოს ყურის მიმდებარე ტერიტორიაზე, საავტომობილო სახელოსნოში, 2001 წელს. თავდაპირველად RC4WD-მა ფუნქციონირება დაიწყო როგორც one stop shop (მრავალფუნქციური მაღაზია) (საიტი) RC monster truck მეორადი მოხმარებისა aftermarket და სხვადასხვა ნაწილების რეალიზაციისა. ბიზნესი განვითარდა RCMT.net-ის დახმარებით, რომელიც წარმოადგენს RC monster truck-ის ენთუზიასტთა ფორუმ-საზოგადოებას. 2005 წელს, კომპანიის ბიზნესი მოიცავდა რვაასამდე ნაწილის მარაგს ისეთი კომპანიებისა როგორიცაა Thundertech Racing, JPS, New Era Models, Imex, Defiance Racing, RC Alloy, Vertigo performance და სხვა. 2007 წლისათვის, RC4WD სათავო ოფისი გადაადგილდა მცირე სასაქონლო საწყობში სან-ხოსეში. 2010 წელს გამოვიდა პირველი ლიცენზირებული პროდუქცია სახელად The Dick Cepek "Mud Country" 1.9. შემდეგ წელს, 2011 წლის თებერვალში, Horizon Hobby-მ დაიწყო RC4WD პროდუქტის დისტრიბუცია და 2014 წლის მარტში, Towerhobbies-მა დაიწყო RC4WD პროდუქციის გაყიდვა. 1/10 Trail Finder სატვირთო 1/10 Gelandeსატვირთო 1/5 Killer Krawler 1/10 Subzero სატვირთო 1/10 Boyer Truggy 1/10 Worminator 6x6 სატვირთო 1/10 Gelande D110 სატვირთო 1/10 Fracture სატვირთო 1/10 Bully Crawler 1/10 Timberwolf Scale სატვირთო 1/10 Trail Stomper სატვირთო 1/10 Trail Finder II სატვირთო 1/10 Gelande II სატვირთო 2010 წლის მაისი - Wired Magazine - ჟურნალი Wired - "რედაქტორის რჩეული" RC4WD Killer Krawler 2011 წლის ნოემბერი - ნასა RC Rover Robotic Arm - RC4WD Killer Krawler 2012 წლის ივლისი - RC4WD სტეისი დავიდის Stacey David გადაცემა სიჩქარე (ტელეარხი Speed(სიჩქარე)) 2008 წლის ნოემბერი - მაქს ბასინგის ინტერაქტიული ტექნოლოგიის ჟურნალი - RC4WD Diablo 2008 წლის ნოემბერი - ჟურნალი RC (იაპონია) - RC4WD Trail Finder 2008 წლის მაისი - ჟურნალი Make - RC4WD Killer Krawler 2008 წლის ივნისი - ჟურნალი Xtreme RC Cars (ექსტრემალური რბოლის მანქანები) - RC4WD Gelande 2008 წლის ივლისი - ჟურნალი Truckmodell (გერმანია) - RC4WD Gelande 2010 წლის თებერვალი - ჟურნალი Racer (დიდი ბრიტანეთი) - RC4WD Trail Finder 2 ოფიციალური საიტი (ინგლისური) ↑ Fastest battery-powered remote-controlled model car (RC) ↑ New Guinness World Record—FASTEST BATTERY-POWERED RC CAR - RC Groups ↑ RC Video | NASA Innovation Rover & Helicopter | RCCOH ↑ Scale Model RC Trucks - RC 4WD - YouTube
ურთხლისებრნი

ურთხლისებრნი, უთხოვარისებრნი (ლათ. Taxaceae) — შიშველთესლოვან მცენარეთა ოჯახი. მარადმწვანე, მეტწილად ორსახლიანი ხეები და ბუჩქებია. მიკროსტრობილები (მამრობითი გირჩები) ფოთლის უბეშია, მარტოულია ან შეკრებილია მჭადა ყვავილედად; მეგასტრობილები — ძალზე რედუცირებულია (გირჩის ფორმა არ აქვს) და ცალკეული თესლკვირტები ყლორტის ბოლოში სხედან. მწვანე თესლს გარს ეკვრის არილუსი. ოჯახში 20-მდე სახეობაა, რომლებიც თავმოყრილია 5 გვარში, მათგან საქართველოში გვხვდება 2 გვარი — ურთხელი და ტორეია (ლათ. Torreya). მანჯავიძე დ., ქართული საბჭოთა ენციკლოპედია, ტ. 10, თბ., 1986. — გვ. 177.
ებრაელთა მიმართ ეპისტოლე

ებრაელთა მიმართ ეპისტოლე — პავლე მოციქულის 14 ეპისტოლიდან ერთ–ერთი. ეპისტოლეთა რიგით ჩამონათვალში მას ბოლო, მე–14 ადგილი უკავია. იგი ერთ–ერთი უდიდესია ეპისტოლეთა შორის და შედგება 13 თავისაგან. ეპისტოლის ავტორი საბოლოოდ დადგენილი არ არის, მაგრამ რადგან დიდ მსგავსებას იჩენს პავლე მოციქულის სინაგოგებისა და სინედრიონის მიმართ წარმოთქმულ სიტყვებთან, უკვე IV ს-დან მისი ავტორობა დასავლეთში პავლე მოციქულს მიეწერება. ამ ეპისტოლით პავლე მოციქული მიმართავს იუდეველთაგან მოქცეულ ქრისტიანებს, რომლებიც მხარს უჭერდნენ სატაძრო მსახურების ზოგიერთ ძველ აღთქმისეულ ფორმას, რაც იუდეურ სჯულზე დაბრუნების საშიშროებას ქმნიდა, ანდა უკეთეს შემთხვევაში ახლისა და ძველის აღრევის საშიშროებას (საქ. 21,18-24). ქრისტიანობის წმინდა სულიერი ხასიათი არ შეესაბემოდა იმას, რასაც ისრაელნი მოელოდნენ მესიის სამეფოდან. ამ ქმედებას ფაქტობრივად ქრისტიანობა დაჰყავდა იუდეური სექტის დონემდე. ავტორი ქრისტიანობისა და იუდაიზმის შედარებითი ანალიზით ამტკიცებს ქრისტიანობის უპირატესობას იუდაიზმზე, რომელიც, ავტორია აზრით, მხოლოდ მოსამზადებელი ეტაპი იყო სულიერებისა და ჭეშმარიტი რწმენის აღთქმისათვის. ქრისტე უმაღლესია კაცსა და ღმერთს შორის ყველა ძველი აღთქმის შუამავალზე, რომელმაც თავისი სისხლით გვიჩვენა ძალა და მნიშვნელობა გამომხსნელი რწმენისა. ეპისტოლის მიზანია, დამოძღვროს რწმენაში მერყევნი და არამტკიცენი. ეპისტოლენი წმინდისა მოციქულისა პავლესნი პავლე მოციქული ახალი აღთქმა ქ. ძოწენიძისა და კ. დანელიასი, პავლენი (პავლეს ეპისტოლეთა ქართული ვერსიები), თბილისი, 1974, გვ. 3-65. ახალი აღთქმა ახალი აღთქმა (საქმენი, ეპისტოლენი, გამოცხადება) დაარქივებული 2016-03-05 საიტზე Wayback Machine. ელექტრონული წიგნები ქართულად დაარქივებული 2021-05-07 საიტზე Wayback Machine. პავლე მოციქულის ეპისტოლე ებრაელთა მიმართ აუდიო–ვერსია
ტიტეს მიმართ ეპისტოლე

ტიტეს მიმართ ეპისტოლე – პავლე მოციქულის 14 ეპისტოლიდან ერთ–ერთი. ეპისტოლეთა რიგით ჩამონათვალში მას მე–12 ადგილი უკავია. იგი შედგება მხოლოდ 3 თავისაგან. ტიტე იყო პავლე მოციქულის დიდი ნდობით აღჭურვილი მოწაფე, რომელიც მან დატოვა კ. კრეტაზე. ტიტეს უნდა დაესრულებინა მოძღვრის მიერ დაწყებული სამისიონერო საქმიანობა, დაედგინა ადგილობრივ ქრისტიანულ თემებში საეკლესიო იერარქიის პირები, ებრძოლა თვითმარქვია ყბედ მოძღვართა წინააღმდეგ, რომლებიც ცდილობდნენ ბერძენთა გული მოეგოთ და მწვალებლობაში ჩაეთრიათ ისინი. მოციქული ტიტეს ავალებს აღადგინოს ეკლესიაში ჭეშმარიტი მოძღვრება და მოსთხოვოს მორწმუნეებს რწმენის შესაფერისი საქციელი, რაც მაგალითი იქნება ყველასათვის. ტიტეს მიმართ ეპისტოლე თავისი შინაარსით მსგავსია ტიმოთეს მიმართ ეპისტოლისა, რადგან პავლე მოციქული თითქმის მსგავსი შინაარსის მითითებებს იძლევა ორივე მათგანში. ამიტომ მათ აგრეთვე, „სამოძღვრო ეპისტოლეებს“ უწოდებენ. ეპისტოლენი წმინდისა მოციქულისა პავლესნი პავლე მოციქული ახალი აღთქმა ქ. ძოწენიძისა და კ. დანელიასი, პავლენი (პავლეს ეპისტოლეთა ქართული ვერსიები), თბილისი, 1974, გვ. 3-65. ახალი აღთქმა ახალი აღთქმა (საქმენი, ეპისტოლენი, გამოცხადება) დაარქივებული 2016-03-05 საიტზე Wayback Machine. ელექტრონული წიგნები ქართულად დაარქივებული 2021-05-07 საიტზე Wayback Machine. პავლე მოციქულის ეპისტოლე ტიტეს მიმართ[მკვდარი ბმული] პავლე მოციქულის ეპისტოლე ტიტეს მიმართ პავლე მოციქულის ეპისტოლე ტიტეს მიმართ აუდიო–ვერსია
ურმული

ურმული — ქართული ხალხური სასიმღერო შემოქმედების ჟანრი, ინდივიდუალური ხასიათის შრომის ლექს-სიმღერის ერთ-ერთი უძველესი სახეობა. გავრცელებულია უპირატესად აღმოსავლეთ საქართველოში. წარმოშობით ურმული არქაული მოვლენაა, მოიცავს საკულტო, საფერხისო მოტივებს. მოგვიანებით მასში აისახა კლასობრივი დიფერენცია, გლეხკაცის მძიმე ცხოვრება. ურმული მეურმის სიმღერაა, ახასიათებს განვითარებული და გამომსახველი მელოდია, შესრულების თავისებური ხერხები და მტკიცე მუსიკალური ფორმა. იწყება მაღალ ფარდებში, ვითარდება დაღმავალი მოძრაობით, გაივლის სხვადასხვა საფეხურსდა მთავრდება ტონიკაზე. გვხვდება მოდულაციური გადახრები და კილოური ან ტონალური მოდულაციები. ინტონირების მხრივ ურმულს ახასიათებს რეჩიტატივის შენაცვლება მდიდრულად მოჩუქურთმებულ მელოდიასთან. რიტმი თავისუფალია, იყოფა უმეტესად არა ტაქტებად, არამედ პოეტური ტექსტის მიხედვით ცალკეულ ფრაზებად და წინადადებებად. ურმულის მრავალი ვარიანტი არსებობს. პოპულარული ურმულებია „აღზევანს წავალ“, „კამეჩი ღონიერია“, „ურემო, ფერსო მაღალო“, „კამეჩმა თქვა“ და სხვა. ურმული გავრცელებული უნდა ყოფილიყო დასავლეთ საქართველოშიც. ამაზე მეტყველებს მეხრეობასთან დაკავშირებული „ჩელას“ ციკლის ლექს-სიმღერები. ზურაბიშვილი ი., ხალხის შემოქმედი გენია. ლეკური, კახური მრავალჟამიერი, ურმული, თბ., 1949; ჩხიკვაძე გ., ჭელიძე გ., ქართული საბჭოთა ენციკლოპედია, ტ. 10, თბ., 1986. — გვ. 177-178.